**Бір апта қалада**

Оқушылардың әр демалыстары қызықты өтетіні анық. Менің де биылғы күзгі демалысым ерекше әрі қызықты өтті. Оған қазан айының 31-і мен қараша айының 4-і аралығында өткен «Бір апта қалада» жобасы себепкер болды. Осы жобаның арқасында көптеген мәдени ошақтармен, білім ордаларымен таныстым. Осы жоба жайында қысқаша айтып өткім келеді. Зеренді ауданы бойынша барлығы 10 бала 31 қазан күні Көкшетау қаласының «Білім және инновациялық лицейіне» жиналдық. Түкпір-түкпірден келген оқушылар үшін бірінші күн танысумен басталды. Кешкісін бізді қалалық орыс драм театрына апарды. Біз мұнда «Дракон» атты көркем қойылым көрдік. Театрлық қойылым аяқталғаннан кейін актерлермен жақынырақ танысып, сұхбаттастық, сыр бөлістік. Театр құрамына енді ғана келген жас актерлермен де таныстық, олар бізге театр өнерінің қыр-сырын ашып, қойылымға дайындық кезіндегі қызықты жағдаяттарын айтты. Бұл кеш өте қызықты өтті. Ертеңгісін таңертең қызықты сапарымызды ары қарай жалғастырдық. Бұл күні біз Көкшетау қаласының көрікті жерлерін араладық. Сол сапарымыздың тағы бір аялдамасы «М.Ғабдулли атындағы мұражай» болды. Мұражайдың тарихына тереңдей бойладық десек те болады. Мұражайда көне дәуірлердегі құрал-жабдықтар қамтылған. Олар сол күйі сақталған. Келесі саяхатымыз қаладағы «Новопэк» қап шығару заводымен жалғасты. Аталмыш завод көп жылдар бойы тынымсыз жұмыс жасауда. Бір таңғаларлығы кішігірім пластмастан қап жасауға болады екен. Шикізатты қайта өңдеу деген осы болғаны ғой?! Заводтан шығарылған қаптар тек Көкшетау қаласын ғана емес барлық ТМД елдеріне экспортталады екен.

Келесі күні біз экскурсиямызды Бурабай аймағында жалғастырдық. Бұл өңір - тұнып тұрған тарих. Бұлай дейтінім, біз аралаған әрбір шың, әрбір таудың өзіндің қалыптасу аңызы бар. Біз осы аймақтың бәрімен таныстық, аңыздарын да біліп алдық.

Сапарымыздың межелі күндерінде «Ж.Мусин атындағы Көкшетау педагогикалық коледжіне» бардық. Мұнда бізға арнап ұйымдастырылған шағын концертті тамашаладық. Оқу ордасымен таныстық, шәкірттердің аталмыш коледж жайында айтқан пікірлерін тыңдадық. Коледж өте ұнады.

Жоба аяқталғаннан кейін әр оқушы қаладағы бір апта туралы шағын ой-толғауларын жазды. Маған бұл сапар өте қатты ұнады. Осы бір аптаның ішінде өзіме көптеген рухани байлық алдым, танымымды кеңейттім. Жобаны ұйымдастырушыларға алғысым шексіз. Мен де келешекте туған жерімнің тарихын, аңызын, мәдени ошағын өзгелерге танытамын.

**Молодежный орта мектебінің**

**9 «А» сынып оқушысы**

**Үсен Болатбек**

****